Tolong jelaskan mengenai Arif Suyono dalam bahasa jawa

Arif "Keceng" Suyono () ya iku sawijining juru main bal-balan Indonésia. Arif biyasa disapa dekaro jeneng karib "Keceng" amarga awake kang bisa dianggep gering. Saiki keceng main ana ing klub Sriwijaya FC kang main ing Liga Super Indonésia. Sadurungé main ing Sriwijaya FC , Keceng main akanggo klub Persema Malang lan Arema Malang. Arif ya iku salah siji juru main timnas bal-balan Indonésia kang main ana ing sektor glandhang utawa penyerang sayap. Sadurungé main ing timnas senior, Arif uga tau main kanggo mbela timnas U-17 lan timnas U-23 Sea Games 2007. Prestasine Arif ya iku mèlu ngawa Arema juara Copa Indonésia kapng pindo nalika taun 2005 lan 2006.

Kisah perjalanan saka Arif Suyono kang miwiti karier dadi juru main bal-balan profésional ora mulus-mulus baé. Nalika iku Arif dadi supersub timnas Indonésia ing Piala AFF 2010 iku uga amarga olèh sepatu bal sawisé utang. Peristiwa mau ana ing sepuluh taun kapungkur, nalika Arif umuré nembé 16 taun. Nalika iku nom-noman kelairan Batu, Malang, iku arep mèlu ana ing seleksi  tim Piala Gubernur. Ningsih, mbakyu nomer loro saka Arif, banjur ngutang sepatu bal kang regane Rp 150 èwu kanggo Arif. Arif kang digedhèkaké bareng karo 12 sadulur iku dadi prioritas ana ing kulawargané.